**Izomegyensúly Visszaállító Torna
Beleegyező nyilatkozat**

1. Az alábbi nyilatkozat a Kiroprax természetgyógyászati rendelő adatvédelmi szabályzatának kiegészítését képezi.

Az Adatvédelmi Tájékoztatót az alábbi linken érheti el: <https://gerincegyensuly.hu/adatkezelesi-tajekoztato/>

2. A Páciens az adatait és leleteit önként adja meg (név, születési dátum, lakcím, elérhetőség, számlázási adatok, korábbi leletek). A Páciens vállalja, hogy korábbi beavatkozásainak eltitkolása esetén a Kezelőt nem terheli jogilag felelősség a kezelés - ennek okán bekövetkező - hatástalansága vagy a Páciens állapot rosszabbodása esetén.

3. A Páciens elfogadja, hogy a konzultáció személyes jelenlétet igényel, a mozgásszervi állapotfelmérésbe beleegyezik. A Páciens tudomásul veszi, hogy némely vizsgálat a fájdalom provokációjával nyújt megfelelő diagnózist, a tornát megelőző vizsgálathoz ennek tudatában járul hozzá.

4. A konzultáció során a Kezelő vállalja, hogy a legjobb tudása szerint kezeli a Pácienst, a tornával kapcsolatban minden információt elmond, a Pácienssel kapcsolatos személyes információkat másnak nem adja ki.

5. A Páciens tudomásul veszi, hogy szakszerű kezelés esetén is előfordulhatnak előre nem várható szövődmények, melyek a várható eredményt kedvezőtlenül befolyásolhatják. Bármilyen egészségügyi komplikáció esetén a Kezelőt jogilag nem terheli felelősség.

6. A Páciens tájékoztatást kapott arról, hogy a mozgásszervi vizsgálat elutasítása, a kezelés idő előtti megszakítása, illetve annak meghatározott vagy meghatározatlan idejű halasztása kockázattal jár. Ez esetben a kezelés során, a visszautasítás kapcsán jelentkező következményekért, szövődményekért, illetve az eredmény alakulásáért a Páciens felelősséget vállal. A Kezelőt, akinek kezelési utasításait nem fogadta el, a felelősség alól felmenti.

7. A Páciens vállalja, hogy az előre megbeszélt kezelési időpontokon megjelenik. Amennyiben egészségi állapotában változás áll be (pl.: láz, heveny gyulladás, sérülés), arról a Páciens köteles azonnal tájékoztatni a Kezelőt.

8. A Páciens tudomásul veszi, hogy a kezelés során kapott információkat a Kezelő dokumentálja, mely anyag csatolásra kerül a Páciens személyes dokumentációjához.

9. A Kezelő a tornát, a Páciens külön kérésére, rögzíti videón. A Páciens vállalja, hogy a róla készült videókat az internetre semmilyen formában nem teszi ki, másoknak és más szakembereknek nem mutatja meg.

10. A tornára jelentkezéssel és annak igénybevételével a páciens elfogadja és önmagára nézve érvényesnek tekinti a jelen Izomegyensúly Visszaállító torna végzésére vonatkozó beleegyező nyilatkozatot. A Páciens a tornához való beleegyezését - a tájékoztatás megértése alapján - minden kényszertől és befolyástól mentesen, önszántából adja, az aktuális kezelési költséget vállalja.

Debrecen, 2023…………………………………….. …………………….……………………………………………………

 Kezelendő személy, (hozzátartozó) aláírása